section_heading: Zaboravljena lokomotiva (1978.)
paragraph_text: Izvedba se odvila točno u podne 24. prosinca u zagrebačkom Zapruđu u suradnji s Centrom za multimedijska istraživanja zagrebačkoga SC-a. Kako i sam naslov sugerira, mjesto izvedbe bila je zapuštena lokomotiva na kojoj se smjestio Kugla – orkestar. On je glazbeno pratio akrobatsko izvođenje artistice odjevene u plavi kostim, razigrano kretanje Kugla – plesačica, tango plesnih parova u kaputima na kojima su bila sašivena stakalca. Istovremeno je step plesač izvodio svoju točku na bijelom klaviru smještenom ispred lokomotive. Ovom se izvedbom tematizirao život u gradskom području koje je zanemarilo zbrinjavanje okoliša.